
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 508 


24 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αποζημίωσης των πληγέντων από τις 
πλημμύρες της 31ης Οκτωβρίου και 1ης Νοεμ¬ 
βρίου 2000 σε περιοχές του Ν. Κέρκυρας. 1 

Καθορισμός συμπληρωματικής αποζημίωσης των 
πληγέντων από τις πλημμύρες στις 8 και 9 Οκτω¬ 
βρίου 2000 σε περιοχές του Νομού Χαλκιδικής. 2 


Προϋποθέσεις και δικαιολογητικά για την έγκριση 
Ενημερωτικού Δελτίου και εισαγωγής συμπληρω¬ 
ματικής σειράς μετοχών εισηγμένων κατασκευα¬ 
στικών εταιριών που μετασχηματίζονται στο πλαί¬ 
σιο εφαρμογής του Ν. 2940/2001, στις περιπτώσεις 
αύξησης μετοχικού κεφαλαίου α) λόγω συγχώνευ¬ 
σης με απορρόφηση και β) λόγω εισφοράς κλάδου 3 


ΑΠΟΦΑΣΕΙ Σ 

Αριθ. Β. 162784 (1) 

Καθορισμός αποζημίωσης των πληγέντων από τις πλημ¬ 
μύρες της 31ης Οκτωβρίου και 1ης Νοεμβρίου 2000 σε 
περιοχές του Ν. Κέρκυρας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του Ν.2459/97 (ΦΕΚ 
17/τ.Α'/18.2.97) κατάργηση φορολογικών απαλλαγών και 
άλλες διατάξεις. 

2. Τις διατάξεις του Ν. 1558/85 (ΦΕΚΑ' 137) "Κυβέρνη¬ 
ση και Κυβερνητικά Όργανα" όπως αυτός τροποποιήθηκε 
και συμπληρώθηκε με το Ν.2081/92 (ΦΕΚ Α 154). 

3. Το άρθρο 22του ν.2362/95 (ΦΕΚ 247/τ.Α'/27.11.1995) 
" Περί Κώδικος Δημοσίου Λογιστικού". 

4. Τις κοινές Υπουργικές Αποφάσεις του Υπουργού 
Εθν.Οικονομίας και Υφυπουργών Εσωτερικών, Δημ.Διοί¬ 
κησης και Αποκέντρωσης, Οικονομικών και ΠΕΧΩΔΕ 
αριθ. 6596/Α32/4.7.2001 και 7902/Α32/28.9.2001 με τις 
οποίες οριοθετούνταιπεριοχέςτου Νομού Κερκύραςπου 


επλήγησαν από τις πλημμύρες της 31ης Οκτωβρίου και 
1ης Νοεμβρίου 2000. 

5. Το με αριθ. ΤΥ/ΟΙΚ/8646/31.12.2001 έγγραφο της 
Νομαρχιακής Αυτοδιοίκησης Κέρκυρας. 

6. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν σε περιοχές του Ν. 
Κέρκυρας και υπέστησαν ζημίες από τις πλημμύρες της 
31ης Οκτωβρίου και 1ης Νοεμβρίου 2000, αποφασίζουμε: 

Άρθρο 1 

1. Παρέχεται επιχορήγηση για την αντιμετώπιση των ζη¬ 
μιών που προκλήθηκαν από τις πλημμύρες της 31ης 
Οκτωβρίου και 1ης Νοεμβρίου 2000 σε περιοχές του Νο¬ 
μού Κερκύρας οι οποίες έχουν οριοθετηθεί με τις ΚΥΑ 
αριθμ. 6596/Α32/4.7.2001 και 7902/Α32/28.9.2001 του 
Υπουργού Εθνικής Οικονομίας και Υφυπουργών Δημό¬ 
σιας Διοίκησης και Αποκέντρωσης, Οικονομικών και ΠΕ¬ 
ΧΩΔΕ σε βιομηχανικές και βιοτεχνικές μονάδες, εμπορικά 
καταστήματα, αγροτικές εκμεταλλεύσεις, άλλες επιχει¬ 
ρήσεις και μη κερδοσκοπικού χαρακτήρα φορείς. Η επι¬ 
χορήγηση παρέχεται για την αντιμετώπιση ζημιών που 
αφορούν σε κτιριακές εγκαταστάσεις, μηχανολογικό εξο¬ 
πλισμό, πρώτες ύλες, εμπορεύματα και φορτηγά αυτοκί¬ 
νητα δημόσιας και ιδιωτικής χρήσης τα οποία καταγρά- 
φησαν από την αρμόδια Επιτροπή ως ολοσχερώς κατε¬ 
στραμμένα από τις πλημμύρες. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας, από την αρμόδια Νο¬ 
μαρχιακή Επιτροπή εντοπισμού, καταγραφής και αποτί¬ 
μησης ζημιών από τις πλημμύρες, ζημίας. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας, ή σε περίπτωση δευτεροβάθμιας Επι¬ 
τροπής από την Περιφέρεια, με βάση τις ζημιές που κατέ¬ 
γραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 242.000 ευ¬ 
ρώ περίπου και θα βαρύνει τον Προϋπολογισμό των Δη¬ 
μοσίων Επενδύσεων (ΣΑΕ 027/5 του 2002). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Α. ΤΣΟΧΑΤΖΟΠΟΥΛΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 

-♦- 

Αριθ. 162790 (2) 

Καθορισμός συμπληρωματικής αποζημίωσης των πληγέ- 
ντων από τις πλημμύρες στις 8 και 9 Οκτωβρίου 2000 
σε περιοχές του Νομού Χαλκιδικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του Ν.2459/97 (ΦΕΚ 
17/τ.Α/18.2.97) κατάργηση φορολογικών απαλλαγών και 
άλλες διατάξεις. 

2. Τις διατάξεις του Ν. 1558/85 (ΦΕΚ Α' 137) "Κυβέρνη¬ 
ση και Κυβερνητικά Όργανα" όπως αυτός τροποποιήθηκε 
και συμπληρώθηκε με το Ν.2081/92 (ΦΕΚΑ154). 

3. Τη Κοινή Απόφαση του Υπουργού Εθν. Οικονομίας, 
και Υφυπουργών Εσωτερικών, Δημ. Διοίκησης και Αποκέ¬ 
ντρωσης, Οικονομικών και ΠΕΧΩΔΕ υπ’ αριθμ. 
11490/00/ΤΠ 32/25-1-2001 με την οποία οριοθετούνται 
περιοχές του Νομού Χαλκιδικής που επλήγησαν από τις 
πλημμύρες στις 8 και 9 Οκτωβρίου 2000. 

4. Το άρθρο 22του Ν.2362/95 (ΦΕΚ247/τ.Α/27-11-1995) 
" Περί Κώδικος Δημοσίου Λογιστικού" 

5. Το με αριθμ. 857/7-11-2001 έγγραφο της Νομαρχια¬ 
κής Αυτοδιοίκησης Χαλκιδικής , με το οποίο υποβλήθηκε 
συμπληρωματικός κατάλογος επιχειρήσεων σε περιοχές 
του Νομού Χαλκιδικής που επλήγησαν από τις πλημμύρες 
στις 8 και 9-10-2000 

6. Την ΚΥΑ 17969/Β.998/1-6-2001 (ΦΕΚ.726/τΒ/12-6- 
2001) των Υπουργών Εθνικής Οικονομίας, Ανάπτυξης και 
ΠΕΧΩΔΕ με την οποία καθορίζεται αποζημίωση των πλη- 
γέντων από τις πλημμύρες στις 8 και 9-10-2000 στο νομό 
Χαλκιδικής. 

7. Την ανάγκη υποβοήθησης των επιχειρήσεων που είναι 
εγκατεστημένες και λειτουργούν στις περιοχές Αρναίας, 
Σταγείρων- Ακάνθου και Σιθωνίας του Νομού Χαλκιδικής 
και υπέστησαν ζημίες από τις πλημμύρες στις 8 και 9 Οκτω¬ 
βρίου 2000 και οι οποίες περιλαμβάνονται στην συμπλη¬ 
ρωματική κατάσταση που υπεβλήθη με το αριθ. 857/7-11- 
2001 έγγραφο της Ν.Α. Χαλκιδικής, αποφασίζουμε: 

Άρθρο 1 

1. Παρέχεται επιχορήγηση για την αντιμετώπιση των ζη¬ 
μιών που προκλήθηκαν από τις πλημμύρες στις 8 και 9 
Οκτωβρίου 2000 στις περιοχές Αρναίας, Σταγείρων- 
Ακάνθου και Σιθωνίας του Νομού Χαλκιδικής οι οποίες 
έχουν οριοθετηθεί με την ΚΥΑ 11490/00/ΤΠ32/25-1-2001 
του Υπουργού Εθνικής Οικονομίας και Υφυπουργών Δη¬ 
μόσιας Διοίκησης και Αποκέντρωσης Οικονομικών και 
ΠΕΧΩΔΕ σε βιομηχανικές και βιοτεχνικές μονάδες, εμπο¬ 
ρικά καταστήματα, αγροτικές εκμεταλλεύσεις, άλλες επι¬ 
χειρήσεις και μη κερδοσκοπικού χαρακτήρα φορείς. 


Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας και ιδιωτικής χρήσης τα οποία κατα- 
γράφησαν από την αρμόδια Επιτροπή ως ολοσχερώς κα¬ 
τεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας, από την αρμόδια Νο¬ 
μαρχιακή Επιτροπή εντοπισμού, καταγραφής και αποτί¬ 
μησης ζημιών από τις πλημμύρες, ζημίας. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας, ή σε περίπτωση δευτεροβάθμιας Επι¬ 
τροπής από την Περιφέρεια, με βάση τις ζημιές που κατέ¬ 
γραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 123.000 Ευ¬ 
ρώ περίπου και θα βαρύνει τον Προϋπολογισμό των Δη¬ 
μοσίων Επενδύσεων (ΣΑΕ 027/5 έτους 2002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ ΑΠ. ΤΣΟΧΑΤΖΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 
-♦- 

Αριθ. 86 (3) 

Προϋποθέσεις και δικαιολογητικά για την έγκριση Ενημε¬ 
ρωτικού Δελτίου και εισαγωγής συμπληρωματικής 
σειράς μετοχών εισηγμένων κατασκευαστικών εται¬ 
ριών που μετασχηματίζονται στο πλαίσιο εφαρμογής 
του Ν. 2940/2001, στις περιπτώσεις αύξησης μετοχι¬ 
κού κεφαλαίου α) λόγω συγχώνευσης με απορρόφη¬ 
ση και β) λόγω εισφοράς κλάδου 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ 

Αφού έλαβε υπόψη: 

1) τις διατάξεις της παραγράφου 7 του άρθρου 1, του 
Ν.2651/1998 (ΦΕΚ248 Α/3-11-98) 

2) τις διατάξεις του αρθρ. 2 παρ. 3 του Ν. 2836/2000 
(ΦΕΚ Α' 168/24-7-2000) 

3) το στοιχείο (γ) της περ. 4 του τμήματος II του αρθρ 3 
του Π.Δ. 350/85 

4) τις διατάξεις του Π.Δ. 348/85 (ΦΕΚΑ 125/1985) 

5) τις διατάξεις της απόφασης 19/99 του ΔΣ του ΧΑΑ 
(ΦΕΚ Β 40/1999) 

6) τις διατάξεις της απόφασης 21/99 του ΔΣ του ΧΑΑ 
(ΦΕΚ Β 1227/1999) 

7) τις διατάξεις της απόφασης 57/2000 του ΔΣ του ΧΑΑ 
(ΦΕΚ Β 88/31-1 -2001), αποφασίζει: 

Όπως για τις εισηγμένες κατασκευαστικές εταιρίες που 
μετασχηματίζονται στο πλαίσιο εφαρμογής του Ν. 
2940/2001 και πραγματοποιούν, για τους σκοπούς υπα¬ 
γωγής τους στον εν λόγω νόμο, αύξηση μετοχικού κεφα¬ 
λαίου α) λόγω συγχώνευσης με απορρόφηση και β) λόγω 
εισφοράς κλάδου, ισχύσουντα ακόλουθα : 

Α. Προϋποθέσεις για την έγκριση Ενημερωτικού Δελτί¬ 
ου και εισαγωγής συμπληρωματικής σειράς μετοχών 

I. Σε περίπτωση αύξησης μετοχικού κεφαλαίου κατα¬ 
σκευαστικής εταιρίας τις οποίας οι μετοχές είναι εισηγ¬ 
μένες στο ΧΑΑ (απορροφώσας) λόγω συγχώνευσης με 
απορρόφηση άλλης εταιρίας (απορροφημένης), για την 
έγκριση του Ενημερωτικού Δελτίου (ΕΔ) και την εισαγω¬ 
γή της συμπληρωματικής σειράς μετοχών πρέπει να πλη- 
ρούνται οι ακόλουθες προϋποθέσεις : 

1. Φορολογικός έλεγχος εταιριών 

1.1 Κατά τον χρόνο υποβολής της αίτησης για την έγκρι¬ 
ση του ΕΔ και την εισαγωγή της συ μπληρωματικής σειράς 
μετοχών, η απορροφώσα και η απορροφώμενη, εφόσον 
είναι εισηγμένη, πρέπει να έχουν υποβάλει αίτηση στην 
αρμόδιαΔ.Ο.Υ. σύμφωνα με την παρ. 4του άρθρου 9, του 
Ν. 2324 /1995, για την διενέργεια φορολογικού ελέγχου. 
Η αίτηση θα αναφέρεται α) στην απορροφώσα, β) στην 
απορροφώμενη καιγ) στις εταιρίες που περιλαμβάνονται 
στις ενοποιημένες οικονομικές τους καταστάσεις 

1.2 Εφόσον η απορροφώμενη είναι μη εισηγμένη εται¬ 
ρία, πρέπει να έχει ελεγχθεί φορολογικά για όλες τις ανέ¬ 
λεγκτες χρήσεις. 

2. Φορολογικός έλεγχος κοινοπραξιών 

2.1 Κατά τον χρόνο υποβολής της αίτησης για την έγκρι¬ 
ση του ΕΔ και την εισαγωγή της συ μπληρωματικής σειράς 
μετοχών, η απορροφώσα και η απορροφώμενη, εφόσον 
είναι εισηγμένη, πρέπει να έχουν υποβάλει αίτηση στην 
αρμόδιαΔ.Ο.Υ. σύμφωνα με την παρ. 4του άρθρου 9, του 
Ν. 2324 /1995 για την διενέργεια φορολογικού ελέγχου 
των κοινοπραξιών στις οποίες συμμετέχουν, εφόσον ο 
συνολικός κύκλος εργασιών η τα αποτελέσματα κατά την 
τελευταία δημοσιευμένη οικονομική κατάσταση της 
απορροφώσας ή της απορροφώμενης προέρχονται κατά 
ποσοστό μεγαλύτερο ή ίσο του 5% από την συμμετοχή 
στην κοινοπραξία. 

2.2 Εφόσον η απορροφώμενη είναι μη εισηγμένη εται¬ 
ρία : 

2.2.1 Κατά τον χρόνο υποβολής της αίτησης για την 
έγκριση του ΕΔ και την εισαγωγή της συμπληρωματικής 
σειράς μετοχών, πρέπει να έχει συνταχθεί από Ορκωτό 
Ελεγκτή έκθεση στην οποία να περιέχεται εκτίμηση των 
φορολογικών υποχρεώσεων που δύνανται να προκύψουν 
για την απορροφώσα από κοινοπραξίες που περιέρχονται 
σε αυτήν λόγω της συγχώνευσης, εφόσον, κατά την Τε¬ 
λευταία δημοσιευμένη οικονομική κατάσταση της απορ¬ 
ροφώμενης, ο συνολικός της κύκλος εργασιών η τα απο¬ 
τελέσματα της προέρχονται από την συμμετοχή της στην 
κοινοπραξία αυτή κατά ποσοστό μεγαλύτερο ή ίσο του 
5%. 

2.2.2 Κατά τον χρόνο υποβολής της αίτησης για την 
έγκριση του ΕΔ και την εισαγωγή της συμπληρωματικής 
σειράς μετοχών, πρέπει να έχει υποβληθεί στην αρμόδια 
Δ. Ο. Υ. αίτηση για την διενέργεια φορολογικού ελέγχου 
των κοινοπραξιών που περιέρχονται στην απορροφώσα 
λόγω της συγχώνευσης, εφόσον ο συνολικός κύκλος ερ¬ 
γασιών η τα αποτελέσματα κατά την τελευταία δημοσιευ¬ 
μένη οικονομική κατάσταση της απορροφώμενης εται¬ 


ρίας προέρχονται κατά ποσοστό μεγαλύτερο ή ίσο του 
5% από την συμμετοχή της στην κοινοπραξία. 3.Έλεγχος 
Οικονομικών Καταστάσεων 

3.1 Οι οικονομικές καταστάσεις (περιλαμβανομένων και 
των πλήρως ενοποιημένων, εφόσον υπάρχουν) των τριών 
(ή σε περίπτωση βραχύτερης διάρκειας, όλων των) τε¬ 
λευταίων, πριν την υποβολή της αίτησης για την έγκριση 
του ΕΔ και την εισαγωγή της συμπληρωματικής σειράς 
μετοχών, χρήσεων των συγχωνευομένων εταιριών (εκδό- 
τριας και απορροφώμενων εισηγμένων ή μη), πρέπει να 
είναι ελεγμένες από Ορκωτό Ελεγκτή. 

3.2 Εφόσον η απορροφώμενη είναι εισηγμένη εταιρία, 
οι Οικονομικές καταστάσεις των κοινοπραξιών, συμπερι¬ 
λαμβανομένων αυτών που εμφανίζονται στον Ισολογισμό 
μετασχηματισμού, πρέπει να είναι ελεγμένες από Ορκω¬ 
τό Ελεγκτή τουλάχιστον για την τελευταία χρήση για τις 
κοινοπραξίες που συμμετέχει η απορροφώσα και η απορ¬ 
ροφώμενη εταιρία, εφόσον ο συνολικός κύκλος εργασιών 
ή τα αποτελέσματα της απορροφώσας ή της απορροφώ¬ 
μενης κατά την χρήση αυτή προέρχονται κατά ποσοστό 
ίσο ή μεγαλύτερο του 5% από τη συμμετοχή της στην κοι¬ 
νοπραξία.. 

3.3 Εφόσον η απορροφώμενη είναι μη εισηγμένη εται¬ 
ρία, οι Οικονομικές καταστάσεις των Κοινοπραξιών που 
συμμετέχει η απορροφώμενη συμπεριλαμβανομένων αυ¬ 
τών που εμφανίζονται στον Ισολογισμό μετασχηματι¬ 
σμού, πρέπει να είναι ελεγμένες όλες από Ορκωτό Ελε¬ 
γκτή τουλάχιστον για την τελευταία, πριν την υποβολή 
της αίτησης για την έγκριση του ΕΔ και την εισαγωγή της 
συμπληρωματικής σειράς μετοχών, χρήση. Εφόσον ο συ¬ 
νολικός κύκλος εργασιών ή τα αποτελέσματα της απορ¬ 
ροφώμενης κατά την τελευταία αυτή χρήση προέρχονται 
κατά ποσοστό ίσο ή μεγαλύτερο του 5% από τη συμμετο¬ 
χή της σε κοινοπραξίες, αυτές θα πρέπει να έχουν ελεγ¬ 
χθεί για την τελευταία τριετία.. 

3.4 Οι ενοποιημένες οικονομικές καταστάσεις των συγ- 
χωνευόμενων εταιριών πρέπει να είναι ελεγμένες από Ορ¬ 
κωτό Ελεγκτή, τουλάχιστον για την τελευταία πριν τη συγ¬ 
χώνευση χρήση. 

4. Ανεκτέλεστο Υπόλοιπο 

Το ανεκτέλεστο υπόλοιπο έργων α) της απορροφώσας, 
β) της απορροφώμενης, καθώς και γ) αυτών που τους 
αναλογούν από την συμμετοχή τους σε κοινοπραξίες, πι¬ 
στοποιείται από Ορκωτό Ελεγκτή κατά τη λήξη τουλάχι¬ 
στον του τελευταίου, πριν από την υποβολή της αίτησης 
για την έγκριση του ΕΔ και την εισαγωγή της συμπληρω¬ 
ματικής σειράς μετοχών, τριμήνου για το οποίο οι συγχω- 
νευόμενες εταιρίες δημοσίευσαν λογιστικές καταστά¬ 
σεις. 

5. Διασπορά: 

5.1 Η διασπορά στο κοινό των μετοχών της απορροφώ¬ 
σας εταιρίας πρέπει να είναι επαρκής σύμφωνα με τις δια¬ 
τάξεις του στοιχείου (γ) τηςπερ. 4 του τμήματος II του αρ- 
θρ 3 του π.δ 350/85, σε σχέση με το σύνολο των μετοχών 
της ίδιας κατηγορίας μετά τη συγχώνευση. 

5.2 : Εφόσον κατά τον χρόνο λήψης της απόφασης ει¬ 
σαγωγής της συμπληρωματικής σειράς μετοχών, η δια- 
σπορά δεν κριθεί επαρκής ώστε να διασφαλίζεται η ομα¬ 
λή λειτουργία της αγοράς, η εισαγωγή των μετοχών δύ- 
ναται να εγκριθεί υπό τον όρο ότι η εταιρία, και ο 
ανάδοχος αν υπάρχει, αναλαμβάνουν ρητώς την υποχρέ¬ 
ωση επίτευξης επαρκούς διασποράς εντός ορισμένης 
προθεσμίας που τάσσεται από το ΔΣτου ΧΑΑ με την από- 




6780 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


φάση εισαγωγής και η οποία δεν δύναται να υπερβείτους 
τρεις μήνες από την έναρξη διαπραγμάτευσης. Στην πε¬ 
ρίπτωση αυτή, για την έγκριση εισαγωγής προς διαπραγ¬ 
μάτευση της συμπληρωματικής σειράς μετοχών από το 
ΔΣ του ΧΑΑ, η εταιρία, και ο ανάδοχος αν υπάρχει, προ¬ 
σκομίζουν στο ΧΑΑ κάθε στοιχείο που είναι απαραίτητο 
προκειμένου να κριθεί η επάρκεια της διασποράς ή των 
μεθόδων επίτευξής της. 

5.3 : Εφόσον η διασπορά δεν κριθεί επαρκής κατά τον 
χρόνο λήψης της απόφασης εισαγωγής ή εφόσον παρέλ- 
θει άπρακτη η ταχθείσα προθεσμία για την επίτευξη δια- 
σποράς, συντρέχει λόγος εφαρμογής του αρθρ. 11 παρ. 
1 του π.δ. 350/85. 

II. Σε περίπτωση αύξησης μετοχικού κεφαλαίου κατα¬ 
σκευαστικής εταιρίας τις οποίας οι μετοχές είναι εισηγ¬ 
μένες στο ΧΑΑ (αποκτώσας) λόγω εισφοράς σε αυτήν 
κλάδου άλλης επιχείρησης (αποσχίζουσας), για την 
έγκριση του Ενημερωτικού Δελτίου και την εισαγωγή της 
συμπληρωματικής σειράς μετοχών πρέπει να πληρούνται 
οι ακόλουθες προϋποθέσεις: 

1 Φορολογικός έλεγχος Εταιριών 

Κατά τον χρόνο υποβολής της αίτησης για την έγκριση 
του ΕΔ κοα, την εισαγωγή της συμπληρωματικής σειράς 
μετοχών, η αποκτώσα, πρέπει να έχει υποβάλει αίτηση 
στην αρμόδια Δ.Ο.Υ. σύμφωνα με την παρ. 4 του άρθρου 
9, του Ν. 2324 /1995 για την διενέργεια φορολογικού 
ελέγχου. Η αίτηση θα αναφέρεται και στις εταιρίες που 
περιλαμβάνονται στις ενοποιημένες οικονομικές της κα¬ 
ταστάσεις 

2. Φορολογικός έλεγχος κοινοπραξιών 

2.1 Κατά τον χρόνο υποβολής της αίτησης για την έγκρι¬ 
ση του ΕΔ και την εισαγωγή της συμπληρωματικής σειράς 
μετοχών, α) για τις κοινοπραξίες της αποκτώσας και β) για 
τις κοινοπραξίες που περιέρχονται σε αυτήν λόγω της από¬ 
σχισης και προέρχονται από εισφορά κλάδου εισηγμένης 
εταιρίας, πρέπει να έχει υποβληθεί αίτηση στην αρμόδια 
Δ.Ο.Υ. σύμφωνα με την παρ. 4 του άρθρου 9, του Ν. 2324 
/1995 για την διενέργεια φορολογικού ελέγχου των κοινο¬ 
πραξιών στις οποίες συμμετέχουν, εφόσον ο συνολικός κύ¬ 
κλος εργασιών ή τα αποτελέσματα της κατά την τελευταία 
δημοσιευμένη οικονομική κατάσταση της αποκτώσας ή 
της αποσχίζουσας προέρχονται κατά ποσοστό μεγαλύτε¬ 
ρο ή ίσο του 5% από την συμμετοχή στην κοινοπραξία. 

2.2 Εφόσον η αποσχίζουσα είναι μη εισηγμένη εταιρία : 

2.2.1 Κατά τον χρόνο υποβολής της αίτησης για την 
έγκριση του ΕΔ και την εισαγωγή της συμπληρωματικής 
σειράς μετοχών πρέπει να έχει συνταχθεί από Ορκωτό 
Ελεγκτή έκθεση στην οποία να περιέχεται εκτίμηση των 
φορολογικών υποχρεώσεων που δύνανται ναπροκύψουν 
για την αποκτώσα από κοινοπραξίες που περιέρχονται σε 
αυτήν λόγω της απόσχισης εφόσον, κατά την τελευταία 
δημοσιευμένη οικονομική κατάσταση της αποσχίζου¬ 
σας,. ο συνολικός της κύκλος εργασιών η τα αποτελέ¬ 
σματα της προέρχονται από την συμμετοχή της στην κοι¬ 
νοπραξία αυτή κατά ποσοστό μεγαλύτερο ή ίσο του 5%. 

2.2.2 Κατά τον χρόνο υποβολής της αίτησης για την 
έγκριση του ΕΔ και την εισαγωγή της συμπληρωματικής 
σειράς μετοχών, πρέπει να έχει υποβληθεί στην αρμόδια 
Δ.Ο.Υ. αίτηση για την διενέργεια φορολογικού ελέγχου 
των κοινοπραξιών που περιέρχονται στην αποκτώσα λό¬ 
γω της απόσχισης, εφόσον ο συνολικός κύκλος εργασιών 
ή τα αποτελέσματα κατά την τελευταία δημοσιευμένη οι¬ 
κονομική κατάσταση της αποσχίζουσας εταιρίας προέρ¬ 


χονται κατά ποσοστό μεγαλύτερο ή ίσο του 5% από την 
συμμετοχή της στην κοινοπραξία. 

3. Έλεγχος Οικονομικών Καταστάσεων 

3.1 Οι οικονομικές Καταστάσεις (περιλαμβανομένων 
και των πλήρως ενοποιημένων, εφόσον υπάρχουν) των 
τριών τελευταίων, πριν την υποβολή της αίτησης για την 
έγκριση του ΕΔ και την εισαγωγή της συμπληρωματικής 
σειράς μετοχών, χρήσεωντης αποκτώσας πρέπει να είναι 
ελεγμένες από Ορκωτό Ελεγκτή. 

3.2 Εφόσον η αποσχίζουσα είναι εισηγμένη εταιρία, οι 
Οικονομικές Καταστάσεις, των κοινοπραξιών που συμμε¬ 
τέχει η αποκτώσα και η αποσχίζουσα εταιρία και περιέρ¬ 
χονται στην αποκτώσα λόγω της εισφοράς κλάδου, συ¬ 
μπεριλαμβανομένων αυτών που εμφανίζονται στον Ισο¬ 
λογισμό μετασχηματισμού, πρέπει να είναι ελεγμένες 
από Ορκωτό Ελεγκτήτουλάχιστονγιατηντελευταία, πριν 
την υποβολή της αίτησης για την έγκριση του ΕΔ και την 
εισαγωγή της συμπληρωματικής σειράς μετοχών, χρήση 
εφόσον ο συνολικός κύκλος εργασιών ή τα αποτελέσμα¬ 
τα της εκδότριας η της αποσχίζουσας κατά την χρήση αυ¬ 
τή προέρχονται κατά ποσοστό ίσο η μεγαλύτερο του 5% 
από τη συμμετοχή της στην κοινοπραξία. 

3.3 Εφόσον η αποσχίζουσα είναι μη εισηγμένη εταιρία, 
οι Οικονομικές καταστάσεις των Κοινοπραξιών του ει¬ 
σφερόμενου κλάδου, στις οποίες συμμετέχει η αποσχί¬ 
ζουσα, συμπεριλαμβανομένων αυτών που εμφανίζονται 
στον Ισολογισμό μετασχηματισμού, πρέπει να είναι ελεγ¬ 
μένες όλες από Ορκωτό Ελεγκτή τουλάχιστον για την τε¬ 
λευταία, πριν την υποβολή της αίτησης για την έγκριση 
του ΕΔ και την εισαγωγή της συμπληρωματικής σειράς 
μετοχών, χρήση και εφόσον ο συνολικός κύκλος εργα¬ 
σιών ή τα αποτελέσματα της αποσχίζουσας κατά την τε¬ 
λευταία αυτή χρήση προέρχονται κατά ποσοστό ίσο ή με¬ 
γαλύτερο του 5% από τη συμμετοχή της, ελεγμένες για 
την τελευταία τριετία. 

4. Ανεκτέλεστο Υπόλοιπο 

Το ανεκτέλεστο υπόλοιπο έργων της αποκτώσας και 
των κοινοπραξιών στις οποίες συμμετέχει, καθώς και του 
εισφερόμενου κλάδου και των κοινοπραξιών στις οποίες 
συμμετέχει, πιστοποιείται κατά τη λήξη τουλάχιστον του 
τελευταίου πριν από την υποβολή της αίτησης για την 
έγκριση του ΕΔ και την εισαγωγή της συμπληρωματικής 
σειράς μετοχών τριμήνου, για το οποίο η εταιρία δημοσί¬ 
ευσε λογιστικές καταστάσεις. 

5. Διασπορά: 

5.1 Η διασπορά στο κοινό των μετοχών της απορροφώ- 
σας εταιρίας πρέπει να είναι επαρκής σύμφωνα με τις δια¬ 
τάξεις το στοιχείο (γ) της περ. 4 του τμήματος II του αρθρ 
3 του π.δ 350/85, σε σχέση με το σύνολο των μετοχών της 
ίδιας κατηγορίας μετά τη συγχώνευση. 

5.2 : Εφόσον κατά τον χρόνο λήψης της απόφασης ει¬ 
σαγωγής της συμπληρωματικής σειράς μετοχών, η δια- 
σπορά δεν κριθεί επαρκής ώστε να διασφαλίζεται η ομα¬ 
λή λειτουργία της αγοράς, η εισαγωγή των μετοχών δύ- 
ναται να εγκριθεί υπό τον όρο ότι η εταιρία, και ο 
ανάδοχος αν υπάρχει, αναλαμβάνουν ρητώςτην υποχρέ¬ 
ωση επίτευξης επαρκούς διασποράς εντός ορισμένης 
προθεσμίας που τάσσεται από το ΔΣ του ΧΑΑ με την από¬ 
φαση εισαγωγής και η οποία δεν δύναται να υπερβεί τους 
τρεις μήνες από την έναρξη διαπραγμάτευσης. Στην πε¬ 
ρίπτωση αυτή, για την έγκριση εισαγωγής προς διαπραγ¬ 
μάτευση της συμπληρωματικής σειράς μετοχών από το 
ΔΣ του ΧΑΑ, η εταιρία, και ο ανάδοχος αν υπάρχει, προ- 

σκομίζουν στο ΧΑΑ κάθε στοιχείο που είναι απαραίτητο 
προκειμένου να κριθεί η επάρκεια της διασποράς ή των 
μεθόδων επίτευξής της. 

5.3 : Εφόσον η διασπορά δεν κριθεί επαρκής κατά τον 
χρόνο λήψης της απόφασης εισαγωγής ή εφόσον παρέλ- 
θει άπρακτη η ταχθείσα προθεσμία για την επίτευξη δια- 
σποράς, συντρέχει λόγος εφαρμογής του αρθρ. 11 παρ. 
1 του Π.Δ. 350/85. 

Β. Υποβαλλόμενα δικαιολογητικά 

I. Δικαιολογητικά φακέλου για την έγκριση του ενημε¬ 
ρωτικού δελτίου και εισαγωγής συμπληρωματικής σει¬ 
ράς μετοχών σε περιπτώσεις αύξησης μετοχικού κεφα¬ 
λαίου κατασκευαστικών εταιριών λόγω συγχώνευσης με 
απορρόφηση: 

1. Σχέδιο σύμβασης συγχώνευσης και αντίγραφο της 
σχετικής ανακοίνωσης στον τύπο 

2. Πρακτικά των Διοικητικών Συμβουλίων των συγχω- 
νευομένων εταιριών που αποφάσισαν τη συγχώνευση και 
ενέκριναντο Σχέδιο σύμβασης συγχώνευσης καιτην σχέ¬ 
ση ανταλλαγής. 

3. Εκθέσεις των Διοικητικών Συμβουλίων των συγχω- 
νευομένων εταιριών επί του σχεδίου σύμβασης συγχώ¬ 
νευσης (άρθρο 69, παρ. 4του Κ.Ν. 2190/20). 

4. Πρακτικά των Γενικών Συνελεύσεων (ΓΣ) των συγχω- 
νευομένων εταιριών που συμπεριλαμβάνουν καιτην σχέ¬ 
ση ανταλλαγής. Εφόσον οι ΓΣ δεν έχουν πραγματοποιη¬ 
θεί μέχρι την 30-6-2002, τα δικαιολογητικά αυτά υποβάλ¬ 
λονται αμέσως μετά την πραγματοποίηση των ΓΣ και το 
αργότερο μέχρι την λήψη της απόφασης του ΔΣ του ΧΑΑ 
για την έγκριση του ΕΔ και την εισαγωγή της συμπληρω¬ 
ματικής σειράς των μετοχών 

5. Αντίγραφο του κωδικοποιημένου καταστατικού της 
εταιρίας 

6. Ισολογισμός Μετασχηματισμού ελεγμένος από Ορ¬ 
κωτό Ελεγκτή 

7. Εκθέσεις εκτίμησης των συγχωνευόμενων εταιριών 

8. Οικονομικές καταστάσεις των τριών τελευταίων χρή¬ 
σεων των συγχωνευομένων εταιριών (εκδότριας και 
απορροφώμενων εισηγμένων ή μη), ελεγμένες από Ορ¬ 
κωτό Ελεγκτή 

9. Ενοποιημένες οικονομικές καταστάσεις όλωντων συγ¬ 
χωνευόμενων εταιριών (εκδότριας και απορροφώμενων ει¬ 
σηγμένων ή μη) ελεγμένες από Ορκωτό Ελεγκτή, τουλάχι¬ 
στον για την τελευταία πριν την συγχώνευση χρήση. 

10. Βεβαίωση του Τακτικού Ορκωτού Ελεγκτή στην 
οποία αναφέρονται οι Κοινοπραξίες στις οποίες συμμετέ¬ 
χουν οι συγχωνευόμενες με ιδιαίτερη μνεία αυτών που 
αποτελούν το 5% και άνω του συνολικού κύκλου εργα¬ 
σιών ή των αποτελεσμάτων των συγχωνευόμενων εται¬ 
ριών. Ο Ορκωτός Ελεγκτής πρέπει επίσης να εκφέρει 
γνώμη για το επισφαλές ή μη των απαιτήσεων που διατη¬ 
ρούν οι συγχωνευόμενες έναντι των κοινοπραξιών στις 
οποίες συμμετέχουν. Προκειμένου περί Κοινοπραξιών με 
έδρα το εξωτερικό τα ανωτέρω στοιχεία πρέπει να πιστο¬ 
ποιούνται με βεβαίωση που εκδίδεται από αναγνωρισμέ¬ 
νο ελεγκτικό οίκο 

11. Εφόσον η απορροφώσα και η απορροφώμενη είναι 
εισηγμένες εταιρίες: 

Οικονομικές καταστάσεις ελεγμένες από Ορκωτό Ελε¬ 
γκτή τουλάχιστον για την τελευταία πριν την υποβολή της 
αίτησης για την έγκριση του ΕΔ και την εισαγωγή της συ¬ 
μπληρωματικής σειράς μετοχών, των Κοινοπραξιών που 
συμμετέχει η απορροφώσα, εταιρία και η απορροφώμενη 


συμπεριλαμβανομένων αυτών που εμφανίζονται στον 
Ισολογισμό μετασχηματισμού, εφόσον ο συνολικός κύ¬ 
κλος εργασιών ή τα αποτελέσματα της απορροφώσας ή 
της απορροφώμενης κατά την χρήση αυτή προέρχονται 
κατά ποσοστό ίσο ή μεγαλύτερο του 5% από τη συμμετο¬ 
χή της στην κοινοπραξία. 

12. Εφόσον η απορροφώμενη είναι μη εισηγμένη εται¬ 
ρία : Οικονομικές καταστάσεις των Κοινοπραξιών που 
συμμετέχει η απορροφώμενη συμπεριλαμβανομένων αυ¬ 
τών που εμφανίζονται στον Ισολογισμό Μετασχηματι¬ 
σμού, ελεγμένες όλες από Ορκωτό Ελεγκτή τουλάχιστον 
για την τελευταία πριν την υποβολή της αίτησης για την 
έγκριση του ΕΔ και την εισαγωγή της συμπληρωματικής 
σειράς μετοχών χρήση και εφόσον ο συνολικός κύκλος 
εργασιών ή τα αποτελέσματα της απορροφώμενης κατά 
την τελευταία αυτή χρήση προέρχονται κατά ποσοστό 
ίσο η μεγαλύτερο του 5% από τη συμμετοχή της σε κοι¬ 
νοπραξίες, ελεγμένες για την τελευταία τριετία.. 

13. Πιστοποίηση του Τακτικού Ορκωτού Ελεγκτή για το 
ανεκτέλεστο υπόλοιπο έργων : α) της εκδότριας, β) κάθε 
απορροφώμενης και γ) των κοινοπραξιών στις οποίες αυ¬ 
τές συμμετέχουν, κατά τη λήξη του τελευταίου τουλάχι¬ 
στον πριν από την υποβολή της αίτησης για την έγκριση 
του ΕΔ και την εισαγωγή της συμπληρωματικής σειράς 
μετοχών τριμήνου, για το οποίο η εταιρία δημοσίευσε λο¬ 
γιστικές καταστάσεις. 

14. Εφόσον η απορροφώμενη είναι μη εισηγμένη εται¬ 
ρία : α) Φύλλα φορολογικού ελέγχου από τα οποία να προ¬ 
κύπτει ο φορολογικός της έλεγχος για όλες τις ανέλε¬ 
γκτες χρήσεις, β) Έκθεση Ορκωτού Ελεγκτή στην οποία 
περιέχεται εκτίμηση των φορολογικών υποχρεώσεων 
που δύνανται να προκύψουν για την απορροφώσα από 
κοινοπραξίες που περιέρχονται σε αυτήν λόγω της συγ¬ 
χώνευσης και που, κατά την τελευταία δημοσιευμένη οι¬ 
κονομική κατάσταση της απορροφώμενης ο συνολικός 
της κύκλος εργασιών η τα αποτελέσματα της προέρχο¬ 
νται από την συμμετοχή της στην κοινοπραξία αυτή κατά 
ποσοστό μεγαλύτερο ή ίσο του 5% και γ) Επικυρωμένο 
αντίγραφο αίτησης στην αρμόδια Δ.Ο.Υ. σύμφωνα με την 
παρ. 4του άρθρου 9,του Ν. 2324/1995 για την διενέργεια 
φορολογικού ελέγχου των κοινοπραξιών εφόσον ο συνο¬ 
λικός κύκλος εργασιών η τα αποτελέσματα κατά την τε¬ 
λευταία δημοσιευμένη οικονομική κατάσταση της απορ¬ 
ροφώμενης εταιρίας προέρχονται κατά ποσοστό μεγαλύ¬ 
τερο ή ίσο του 5% από την συμμετοχή της στην 
κοινοπραξία. 

15. Εφόσον η απορροφώμενη είναι εισηγμένη εταιρία: 
Επικυρωμένο αντίγραφο αίτησης στην αρμόδια Δ.Ο.Υ. 
σύμφωνα με την παρ. 4 του άρθρου 9, του Ν. 2324/1995 
για την διενέργεια φορολογικού ελέγχου α) τόσο για την 
απορροφώσα εταιρία, όσο και για τις εταιρίες που περι¬ 
λαμβάνονται στις ενοποιημένες οικονομικές της κατα¬ 
στάσεις, β) της απορροφώμενης εισηγμένης εταιρίας και 
των εταιριών που περιλαμβάνονται στις ενοποιημένες οι¬ 
κονομικές τους καταστάσεις, γ) των κοινοπραξιών στις 
οποίες συμμετέχει η απορροφώσα και οι οποίες κατά τον 
χρόνο υποβολής της αίτησης αποτελούν ποσοστό άνω 
του 5% του συνολικού κύκλου εργασιών ή αποτελεσμά¬ 
των της κατά την τελευταία πριν την υποβολή της αίτησης 
χρήση και δ) των κοινοπραξιώντης απορροφώμενης εται¬ 
ρίας που περιέρχονται στην απορροφώσα λόγω της συγ¬ 
χώνευσης και αποτελούν ποσοστό άνω του 5% του συνο¬ 
λικού κύκλου εργασιών ή αποτελεσμάτων της απορρο- 

φώμενης κατά την τελευταία πριν την υποβολή της αίτη¬ 
σης χρήση 

16. Επιστολή υπογεγραμμένη από τα μέλη του Δ.Σ. της 
εκδότριας εταιρίας με την οποία δηλώνουν ότι έχουν λά¬ 
βει πλήρη γνώση και συμφωνούν με το περιεχόμενο του 
ενημερωτικού δελτίου. 

17. Τρία αντίγραφα του ενημερωτικού δελτίου μαζί με 
τις οικονομικές καταστάσεις. Κάθε αντίγραφο θα φέρει 
στο κάτω μέρος της σελίδας (ίοοίθή ειδική σήμανση με 
την ημερομηνία έκδοσης του και τον αύξοντα αριθμό της 
έκδοσης. 

Κάθε νέα έκδοση ενημερωτικού δελτίου που θα προ¬ 
σκομίζεται στο Χ.Α.Α. από την εταιρία ενσωματώνοντας 
νέες ή τροποποιημένες πληροφορίες θα έχει τυπωμένες 
τις αλλαγές με ειδικό διακριτικό για να είναι εύκολα δια- 
κριτές. Η εταιρία στο διαβιβαστικό της έγγραφο θα ση¬ 
μειώνει ότι οι μόνες αλλαγές στο ενημερωτικό δελτίο εί¬ 
ναι αυτές που φέρουν το ειδικό διακριτικό. Επιπλέον : α) 
για την σύνταξη του ΕΔ εφαρμόζεται πέραν του πδ. 
348/85 και το Τμήμα II της απόφασης 21/99 του ΔΣ του 
ΧΑΑ. β) τα αποτελέσματα των φορολογικών και οικονομι¬ 
κών ελέγχων και οι εκθέσεις αποτίμησης, τα αποτελέσμα¬ 
τα της καθώς και ο τρόπος με βάση τον οποίο προσδιορί¬ 
στηκε η σχέση ανταλλαγής των μετοχών αποτελούν πε¬ 
ριεχόμενο του ΕΔ γ) οι ελεγμένες ενοποιημένες 
οικονομικές καταστάσεις των συγχωνευόμενων εταιριών 
της τελευταίας τουλάχιστον πριν την συγχώνευση χρή¬ 
σης περιλαμβάνονται στο ΕΔ και δ) περιλαμβάνεται στο 
ΕΔ ειδική σημείωση, τόσο στο Κεφάλαιο Κίνδυνοι, όσο και 
σε κάθε άλλο σχετικό, όπου θα αναφέρεται η ειδική νομι¬ 
κή φύση της κοινοπραξίας και οι ενδεχόμενοι κίνδυνοι 
από τη συμμετοχή της εκδότριας σε αυτήν 

Β. Δικαιολογητικά φακέλου για την έγκριση του ενημε¬ 
ρωτικού δελτίου και εισαγωγής συμπληρωματικής σει¬ 
ράς μετοχών από αύξηση μετοχικού κεφαλαίου λόγω ει¬ 
σφοράς κλάδου σε εισηγμένη κατασκευαστική εταιρία 

1. Λογιστική κατάσταση στην οποία εμφανίζεται η κατά 
τον χρόνο εισφοράς περιουσιακή κατάσταση του εισφε¬ 
ρόμενου κλάδου ελεγμένη από Ορκωτό Ελεγκτή. 

2. Έκθεση εκτίμησης α) της αξίας του εισφερόμενου 
κλάδου και β) της σχέσης των αξιών του εισφερόμενου 
κλάδου και της αποκτώσαςς εταιρίας 

3. Πρακτικά των Διοικητικών Συμβουλίων που αποφά¬ 
σισαν την απόσχιση και απορρόφηση του κλάδου και ενέ- 
κριναντο σχέδιο σύμβασης απόσχισης. 

4. Σχέδιο σύμβασης απόσχισης κλάδου μεταξύ απο- 
κτώσας και αποσχίζουσας εταιρίας. 

5. Πρακτικά Γ ενικών Συνελεύσεων (ΓΣ) της αποκτώσας 
και αποσχίζουσας εταιρίας που αποφάσισαν την απόσχι¬ 
ση του κλάδου και την απορρόφηση του. Εφόσον οι ΓΣ 
δεν έχουν πραγματοποιηθεί μέχρι την 30-6-2002, τα δι- 
καιολογητικά αυτά υποβάλλονται αμέσως μετά την πραγ¬ 
ματοποίηση των ΓΣ και το αργότερο μέχρι την λήψη της 
απόφασης του ΔΣ του ΧΑΑ για την έγκριση του ΕΔ και την 
εισαγωγή της συμπληρωματικής σειράς των μετοχών. 

6. Επικυρωμένα αντίγραφα των ανακοινώσεων του 
Υπουργείου Ανάπτυξης για την δημοσίευση των αποφά¬ 
σεων των Γενικών Συνελεύσεων της αποσχίζουσας και 
της αποκτώσας εταιρίας που αποφάσισαν την απόσχιση 
του κλάδου και την απορρόφηση του. 

7. Επικυρωμένο αντίγραφο της καταχώρησης στο ΜΑΕ 
της τροποποίησης του άρθρου του καταστατικού, που 
αναφέρεται στο μετοχικό κεφάλαιο της εταιρίας. 


8. Οικονομικές καταστάσεις των τριών τελευταίων, πριν 
την υποβολή της αίτησης για την έγκριση του ΕΔ και την 
εισαγωγή της συμπληρωματικής σειράς μετοχών, χρήσε¬ 
ων της αποκτώσας ελεγμένες από Ορκωτό Ελεγκτή 

9. Ενοποιημένες οικονομικές καταστάσεις της αποκτώ¬ 
σας και του εισφερόμενου κλάδου, ελεγμένες από Ορκω¬ 
τό Ελεγκτή, είτε κατά τον χρόνο εισφοράς, είτε κατά τον 
χρόνο δημοσίευσης της τελευταίας λογιστικής κατάστα- 
σης. 

10. Βεβαίωση του Τακτικού Ορκωτού Ελεγκτή στην 
οποία αναφέρονται οι Κοινοπραξίες στις οποίες συμμετέ¬ 
χουν η αποκτώσα και ο κλάδος με ιδιαίτερη μνεία αυτών 
που αποτελούν το 5% και άνω του συνολικού κύκλου ερ¬ 
γασιών ή αποτελεσμάτων της αποκτώσας ή της αποσχί¬ 
ζουσας, συμπεριλαμβανομένων και των κοινοπραξιών 
του εισφερόμενου κλάδου. Ο Ορκωτός Ελεγκτής πρέπει 
επίσης να εκφέρει γνώμη για το επισφαλές ή μη των απαι¬ 
τήσεων που διατηρεί η εκδότρια έναντι των κοινοπραξιών 
στις οποίες συμμετέχει ή που περιέρχονται σε αυτήν. 
Προκειμένου περί Κοινοπραξιών με έδρα το εξωτερικό τα 
ανωτέρω στοιχεία πρέπει να πιστοποιούνται με βεβαίωση 
που εκδίδεται από αναγνωρισμένο ελεγκτικό οίκο 

11. Εφόσον η αποσχίζουσα είναι εισηγμένη εταιρία : Οι¬ 
κονομικές καταστάσεις ελεγμένες από ορκωτό ελεγκτή 
τουλάχιστον για την τελευταία χρήση, των κοινοπραξιών 
που συμμετέχει η αποκτώσα και η αποσχίζουσα και που πε¬ 
ριέρχονται στην αποκτώσα λόγω της εισφοράς κλάδου, 
συμπεριλαμβανομένων αυτών που εμφανίζονται στην λο¬ 
γιστική Κατάσταση, εφόσον ο συνολικός κύκλος εργασιών 
ή τα αποτελέσματα της αποκτώσας ή της αποσχίζουσας 
κατά την χρήση αυτή προέρχονται κατά ποσοστό ίσο η με¬ 
γαλύτερο του 5% απάτη συμμετοχή της στην κοινοπραξία. 

12. Εφόσον η αποσχίζουσα είναι μη εισηγμένη εταιρία: 
Οικονομικές καταστάσεις των Κοινοπραξιών που συμμε¬ 
τέχει η αποσχίζουσα και περιέρχονται στην αποκτώσα λό¬ 
γω της εισφοράς κλάδου, συμπεριλαμβανομένων αυτών 
που εμφανίζονται στην Λογιστική κατάσταση, ελεγμένες 
όλες από ορκωτό ελεγκτή τουλάχιστον για την τελευταία, 
πριν την υποβολή της αίτησης για την έγκριση του ΕΔ και 
την εισαγωγή της συμπληρωματικής σειράς μετοχών, 
χρήση και εφόσον ο συνολικός κύκλος εργασιών ή τα 
αποτελέσματα της αποσχίζουσας κατά την τελευταία 
χρήση προέρχονται κατά ποσοστό ίσο η μεγαλύτερο του 
5% από τη συμμετοχή της στις ως άνω κοινοπραξίες, 
ελεγμένες για την τελευταία τριετία. 

13. Πιστοποίηση του τακτικού ορκωτού ελεγκτή για το 
ανεκτέλεστο υπόλοιπο έργων : α) της αποκτώσας και β) 
των κοινοπραξιών στις οποίες συμμετέχει ή γ) οι οποίες 
περιέρχονται σε αυτήν λόγω της εισφοράς κλάδου, κατά 
τη λήξη του τελευταίου τουλάχιστον πριν την υποβολή 
της αίτησης για την έγκριση του ΕΔ και την εισαγωγή της 
συμπληρωματικής σειράς μετοχών, τριμήνου, για το 
οποίο η εταιρία δημοσίευσε λογιστικές καταστάσεις. 

14. Εφόσον η αποσχίζουσα είναι μη εισηγμένη : α) Έκ¬ 
θεση Ορκωτού Ελεγκτή στην οποία περιέχεται εκτίμηση 
των φορολογικών υποχρεώσεων της αποκτώσας κατά 
την τελευταία, πριν την υποβολή της αίτησης για την 
έγκριση του ΕΔ και την εισαγωγή της συμπληρωματικής 
σειράς μετοχών, χρήση, από κοινοπραξίες που περιέρχο¬ 
νται σε αυτήν λόγω της απόσχισης και εφόσον κατά την 
τελευταία πριν την αίτηση οικονομική κατάσταση της 
αποσχίζουσας ο συνολικός της κύκλος εργασιών η τα 
αποτελέσματα της προέρχονται από την συμμετοχή της 

στην κοινοπραξία αυτή κατά ποσοστό μεγαλύτερο ή ίσο 
του 5% β) Επικυρωμένο αντίγραφο αίτησης στην αρμόδια 
Δ.Ο.Υ. σύμφωνα με την παρ. 4 του άρθρου 9, του Ν. 2324 
/1995 για την διενέργεια φορολογικού ελέγχου των ανω¬ 
τέρω υπό (α) κοινοπραξιών εφόσον ο συνολικός κύκλος 
εργασιών η τα αποτελέσματα κατά την τελευταία δημοσι¬ 
ευμένη οικονομική κατάσταση της αποσχίζουσας εται¬ 
ρίας προέρχονται κατά ποσοστό μεγαλύτερο ή ίσο του 
5% από την συμμετοχή της στην κοινοπραξία. 

15. Εφόσον η αποσχίζουσα είναι εισηγμένη : Επικυρω¬ 
μένο αντίγραφο αίτησης στην αρμόδια Δ.Ο.Υ. σύμφωνα 
με την παρ. 4 του άρθρου 9, του Ν. 2324/1995 για την διε¬ 
νέργεια φορολογικού ελέγχου α) τόσο για την αποκτώσα 
εταιρία, όσο και γιατις εταιρίες που περιλαμβάνονται στις 
ενοποιημένες οικονομικές της καταστάσεις, β) των κοινο¬ 
πραξιών στις οποίες συμμετέχει η αποκτώσα και που κα¬ 
τά τον χρόνο υποβολής της αίτησης αποτελούν ποσοστό 
άνω του 5% του συνολικού κύκλου εργασιών ή αποτελε¬ 
σμάτων της κατά την τελευταία, πριν την υποβολή της αί¬ 
τησης για την έγκριση του ΕΔ και την εισαγωγή της συ¬ 
μπληρωματικής σειράς μετοχών, χρήση και γ) των κοινο¬ 
πραξιών των αποσχιζουσών εταιριών που περιέρχονται 
στην αποκτώσα λόγω της απόσχισης και αποτελούν πο¬ 
σοστό άνω του 5% του συνολικού κύκλου εργασιών ή 
αποτελεσμάτων της αποσχίζουσας κατά την τελευταία 
πριν την υποβολή της αίτησης χρήση 

16. Δέσμευση της αποκτώσας εταιρίας για α) τον χρόνο 
ολοκλήρωσης μεταβίβασης των επιμέρους στοιχείωνπου 
αποκτώνται λόγω της εισφοράς κλάδου, β) την προσκό¬ 
μιση των τυχόν απαιτουμένων αδειών και γ) την ενημέρω¬ 
ση του ΧΑΑ για την ολοκλήρωση της μεταβίβασης . 

17. Επιστολή υπογεγραμμένη από τα μέλη του Δ.Σ. της 
εκδότριας εταιρίας με την οποία δηλώνουν ότι έχουν λά¬ 
βει πλήρη γνώση και συμφωνούν με το περιεχόμενο του 
ενημερωτικού δελτίου. 

Ιδ.Τρίααντίγραφατου Ενημερωτικού Δελτίου (ΕΔ) μα¬ 
ζί με τις οικονομικές καταστάσεις. 

Κάθε αντίγραφο θα φέρει στο κάτω μέρος της σελίδας 
(ίοοίθή ειδική σήμανση με την ημερομηνία έκδοσης του 
καιτοναύξοντα αριθμό της έκδοσης. Κάθε νέα έκδοση ΕΔ 
που θα προσκομίζεται στο Χ.Α.Α, από την εταιρία ενσω¬ 
ματώνοντας νέες ή τροποποιημένες πληροφορίες θα έχει 
τυπωμένες τις αλλαγές με ειδικό διακριτικό για να είναι 
εύκολα διακριτές. Η εταιρία στο διαβιβαστικό της έγγρα¬ 
φο θα σημειώνει ότι οι μόνες αλλαγές στο ΕΔ είναι αυτές 
που φέρουν το ειδικό διακριτικό. 

Επιπλέον : α) για την σύνταξη του ΕΔ εφαρμόζεται πέ¬ 
ραν του πδ.348/85 και το Τμήμα II της απόφασης 21/99 
του ΔΣ του ΧΑΑ. β) τα αποτελέσματα των φορολογικών 
και οικονομικών ελέγχων, οι εκθέσεις αποτίμησης τα απο¬ 
τελέσματα της καθώς και ο τρόπος με βάση τον οποίο 
προσδιορίστηκε η σχέση ανταλλαγής των μετοχών απο¬ 
τελούν περιεχόμενο του ΕΔ γ) οι ελεγμένες είτε κατά τον 
χρόνο εισφοράς, είτε κατά τον χρόνο της τελευταίας λο¬ 
γιστικής κατάστασης, οικονομικές καταστάσεις της απο¬ 
κτώσας και του εισφερόμενου κλάδου, περιλαμβάνονται 
στο ΕΔ και δ) περιλαμβάνεται στο ΕΔ ειδική σημείωση, τό¬ 
σο στο Κεφάλαιο Κίνδυνοι, όσο και σε κάθε άλλο σχετικό, 
όπου θα αναφέρεται η ειδική νομική φύση της κοινοπρα¬ 
ξίας και οι ενδεχόμενοι κίνδυνοι από τη συμμετοχή της εκ- 
δότριας σε αυτήν 


Γ. Εξέταση αιτήσεων - Στάδια εισαγωγής - Λοιποί όροι 

1. Προκειμένου να καταστεί δυνατή η έγκριση εισαγω¬ 
γής της συ μπληρωματικής σειράς μετοχών από το ΔΣ του 
ΧΑΑ εντός των χρονικών ορίων που απαιτούνται για την 
συμμόρφωση μετιςπροθεσμίεςτου Ν. 2940/2001, οι σχε¬ 
τικοί φάκελοι εισαγωγής πρέπει να έχουν προσηκόντως 
υποβληθεί στο ΧΑΑ το αργότερο μέχρι την 30η Ιουνίου 
2002. Εφόσοντο σχετικό σχέδιο σύμβασης συγχώνευσης 
έχει μεν υποβληθεί στις διατυπώσεις δημοσιότητας που 
προβλέπονται στα άρθρα 7β και 70 παρ. 1 του Κ.Ν. 
2190/20, η δε Γενική Συνέλευση για την έγκριση της συγ¬ 
χώνευσης δεν έχει πραγματοποιηθεί μέχρι την ανωτέρω 
ημερομηνία, ο φάκελος κατατίθεται χωρίς το σχετικό 
πρακτικό. Στην περίπτωση αυτή, το πρακτικό της ΓΣ υπο¬ 
βάλλεται στο ΧΑΑ αμέσως μόλις πραγματοποιηθεί η ΓΣ 
και το αργότερο μέχρι την λήψη από το ΔΣ του ΧΑΑ της 
απόφασης για την έγκριση του ΕΔ και την εισαγωγή της 
συμπληρωματικής σειράς των μετοχών . Η ίδια χρονική 
παρέκκλιση ισχύει και γιατις περιπτώσεις απόσχισης κλά¬ 
δου, εφόσον μέχρι την 30-6-2002 δεν έχουν πραγματο¬ 
ποιηθεί οι αντίστοιχες ΓΣ και δεν έχει τροποποιηθεί το 
σχετικό άρθρο του καταστατικού.. 

2. Το ΔΣ του ΧΑΑ δύναται να καταρτίσει πρόγραμμα 
υποβολής φακέλων εισαγωγής, προκειμένου να διευκο¬ 
λυνθεί η ροή των αιτήσεων και η ολοκλήρωση μελέτης 
των φακέλων εντός της ταχθείσας προθεσμίας. 

3. Στις περιπτώσεις που κατά την διαδικασία συγχώνευ¬ 
σης ή εισφοράς κλάδου απαιτούνται, πέραν των προβλε- 
πομένων στον Κ.Ν. 2190/20, ειδικές άδειες και εγκρίσεις 
(ενδεικτικά, από Επιτροπή Ανταγωνισμού, Επιτροπή Κε¬ 
φαλαιαγοράς κλπ), αυτές προσκομίζονται το αργότερο 
μέχρι την έναρξη διαπραγμάτευσης. Εφόσον η κατά τον 
ανωτέρω χρόνο προσκόμιση των αδειών / εγκρίσεων δεν 
είναι εφικτή για λόγους που βρίσκονται εκτός της σφαί¬ 
ρας επιρροής των εταιριών που αιτούνται την εισαγωγή 
της συμπληρωματικής σειράς μετοχών, προσκομίζεται 
σχετική αιτιολογημένη εκτίμηση της εταιρίας ή άλλο αντί¬ 
στοιχο έγγραφο του αρμόδιου φορέα για την αναμενόμε¬ 
νη λήψη της άδειας / έγκρισης. 

4. Στις περιπτώσεις που λόγω της διακοπής διαπραγ¬ 
μάτευσης των μετοχών της εισηγμένης απορροφώμενης 
εταιρίας, δεν εξασφαλίζεται η ίση μεταχείριση όλων των 
μετόχων, μπορεί να ανασταλεί μέχρι την ημερομηνία πί¬ 
στωσης των μερίδων των επενδυτών με τις νέες μετοχές, 
η διαπραγμάτευση των μετοχών και της απορροφώσας 
εταιρίας. 

5. Όσον αφορά α) τα στάδια εισαγωγής προς διαπραγ¬ 
μάτευση, β) τα δικαιολογητικά έναρξης διαπραγμάτευ¬ 
σης και γ) τους χρονικούς περιορισμούς για την έναρξη 
διαπραγμάτευσης των νέων μετοχών, εφαρμόζονται ανα¬ 
λογικά τα σχετικά κεφάλαια της απόφασης 57/2000 του 
ΔΣ του ΧΑΑ.που αφορούν στις περιπτώσεις συγχώνευ¬ 
σης με απορρόφηση και αύξησης με καταβολή μετρητών 
κατά περίπτωση. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 11 Απριλίου 2002 
Ο Πρόεδρος 

ΠΑΝΑΓΙΩΤΗΣ ΑΛΕΞΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΐ.^ 

Θ-ΓΠ3Μ: \Λ/θ6ηΐ35ΐθΓ @ θί.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυπο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ΘυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































